钦定古今图书集成/理学汇编/学行典/第083卷 > 淮南子 > 《泰族训》
## 钦定古今图书集成/理学汇编/学行典/第083卷 > 淮南子 > 《泰族训》

“观《六艺》之广崇，穷道德之渊深，达乎无上，至乎无下，
运乎无极，翔乎无形，广于四海，崇于泰山，富于江河”，
旷然而通，昭然而明，天地之闲无所系戾，其所以监
观，岂不大哉！人之所知者浅，而物变无穷。曩不知而
今知之，非知益多也，问学之所加也。夫物常见则识
之，常为则能之，故因其患则造其备，犯其难则得其
便。